Document ID: 31994R1429

KOMISSION ASETUS (EY) N:o 1429/94,
annettu 22 päivänä kesäkuuta 1994,
säilyketeollisuuteen 1 päivän heinäkuuta ja 30 päivän syyskuuta 1993 välisenä ajanjaksona toimitetusta tonnikalasta tuottajajärjestöille myönnettävästä tasaushyvityksestä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisestä kalastus- ja vesiviljelytuotealan markkinajärjestelystä 17 päivänä joulukuuta 1992 annetun neuvoston asetuksen (ETY) N:o 3759/92(), sellaisena kuin se on viimeksi muutettuna asetuksella (ETY) N:o 1891/93(), ja erityisesti sen 18 artiklan 8 kohdan,
sekä katsoo, että
asetuksen (ETY) N:o 3759/92 18 artiklassa tarkoitettu tasaushyvitys myönnetään tietyin edellytyksin yhteisön tonnikalaa tuottaville tuottajajärjestöille säilyketeollisuuteen sen vuosineljänneksen, jota hintojen toteamiset koskivat, aikana toimitetuista tonnikalamääristä silloin, kun yhteisön markkinoiden neljännesvuosittainen keskihinta ja tarvittaessa tasoitusmaksulla korotettu hinta vapaasti rajalla ovat alhaisempia kuin 93 prosenttia kyseisen tuotteen yhteisön tuotantohinnasta,
yhteisön markkinoilla vallitsevan tilanteen tutkiminen on antanut mahdollisuuden todeta, että 1 päivän heinäkuuta ja 30 päivän syyskuuta 1993 välisen ajanjakson osalta kyseisen tuotteen kaikkien lajien asetuksen (ETY) N:o 3759/92 18 artiklassa tarkoitetut yhteisön markkinoiden neljännesvuosittainen keskihinta ja hinta vapaasti rajalla ovat olleet alhaisempia kuin 93 prosenttia komission asetuksessa (ETY) N:o 351/93(), jossa vahvistetaan CN-koodiin 1604 kuuluvien tuotteiden teolliseen valmistukseen tarkoitetun tonnikalan yhteisön tuotantohinnat kalastusvuodeksi 1993, määritetystä voimassa olevasta yhteisön tuotantohinnasta,
tasaushyvitykseen asetuksen (ETY) N:o 3759/92 18 artiklan 2 kohdan merkityksessä oikeutetut määrät eivät ylitä kyseisen vuosineljänneksen osalta mainitun artiklan 4 kohdassa tarkoitettuja rajoja,
alle 10 kilon painoisen keltaevätonnikalan ja boniitin osalta mitään näistä rajoista ei ole ylitetty, eikä sen vuoksi ole tarpeen määrittää kattoa hyvitykseen oikeuttaville määrille,
kyseisen vuosineljänneksen aikana yhteisön tullialueelle sijoittautuneeseen säilyketeollisuuteen myydyt ja toimitetut määrät ovat isosilmätonnikalan osalta suuremmat kuin saman vuosineljänneksen aikana kolmena edellisenä kalastusvuonna myydyt ja toimitetut määrät, ja yli 10 kilon painoisen keltaevätonnikalan sekä valkotonnikalan osalta 110 prosenttia suuremmat kuin saman vuosineljänneksen aikana kalastusvuosina 1984 1986 myydyt ja toimitetut määrät; koska nämä määrät ylittävät asetuksen (ETY) N:o 3759/92 18 artiklan 4 kohdan toisessa luetelmakohdassa isosilmätonnikalan osalta ja kolmannessa luetelmakohdassa yli 10 kilon painoisen keltaevätonnikalan ja valkotonnikalan osalta vahvistetut määrät, näiden tuotteiden osalta on rajoitettava määrien, joista hyvitys voidaan myöntää, kokonaismäärää ja vahvistettava näiden määrien jakautuminen asianomaisten tuottajajärjestöjen kesken suhteessa kunkin järjestön kalastusvuosien 1984 1986 saman vuosineljänneksen tuotantomääriin,
sen vuoksi on tehtävä päätös tasaushyvityksen myöntämisestä kyseisistä määristä 1 päivän heinäkuuta ja 30 päivän syyskuuta 1993 välisen ajanjakson osalta, ja
tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (ETY) N:o 3759/92 18 artiklassa tarkoitettu tasaushyvitys myönnetään 1 päivän heinäkuuta ja 30 päivän syyskuuta 1993 välisen ajanjakson osalta seuraavista tuotteista.
TAULUKON PAIKKA
2 artikla
1. Rajoitetaan määrien, joista hyvitys voidaan myöntää, kokonaismäärä kunkin lajin osalta seuraavasti:
TAULUKON PAIKKA
2. Kokonaismäärän jakautuminen asianomaisten tuottajajärjestöjen kesken määritellään liitteessä.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä kesäkuuta 1994.

Labels: 2
17
19
7
6